**Κεφάλαιο τέταρτο**

**Ενότητα 21**

**Το κρητικό ζήτημα (1821 – 1905)**

1821-1840: Η Κρήτη, μετά την κατάπνιξη της επανάστασης του 1821, υπό τον έλεγχο του Μωχάμετ Άλι της Αιγύπτου έως το 1840

1840-1913: Η Κρήτη υπό οθωμανική κυριαρχία

***Κρητικό ζήτημα*** ονομάστηκαν οι προσπάθειες των Ελλήνων της Κρήτης, των ελεύθερων Ελλήνων και του ελληνικού κράτους για ένωση της Κρήτης με την Ελλάδα, καθώς και η εμπλοκή της Οθωμανικής αυτοκρατορίας και των Δυνάμεων σ’ αυτές

***Μεγάλη Κρητική επανάσταση 1866-1869 και Οργανικός Νόμος:***

1866-1869: ξέσπασε η ***Μεγάλη Κρητική Επανάσταση***, η οποία καταπνίγηκε

* ***Ολοκαύτωμα του Αρκαδίου (8 Νοεμβρίου 1866)*** 
  + η ανατίναξη μιας ομάδας επαναστατών στη μονή Αρκαδίου (κοντά στο Ρέθυμνο) προκάλεσε συγκίνηση σε Ελλάδα και Ευρώπη

1868: παραχώρηση του ***Οργανικού Νόμου,*** ένα είδος τοπικού συντάγματος,από τον σουλτάνο, που προέβλεπε:

* την πρόσληψη και χριστιανών υπαλλήλων στη διοίκηση
* τη συμμετοχή χριστιανών αντιπροσώπων στη Γενική Διοίκηση
* την ισοτιμία τουρκικής και ελληνικής γλώσσας
* μεικτά δικαστήρια (αποτελούμενα τόσο από χριστιανούς όσο και από μουσουλμάνους)

***Η επανάσταση 1878 και η Σύμβαση της Χαλέπας:***

1878: νέα επανάσταση 🡪 παραχώρηση από τον σουλτάνο της ***σύμβασης της Χαλέπας*** (προάστιο των Χανίων):

* ο Γενικός Διοικητής θα μπορούσε να είναι και χριστιανός
* στη Γενική Διοίκηση θα πλειοψηφούσαν οι χριστιανοί
* θέσπιση καθεστώτος ημιαυτονομίας στην Κρήτη

1889: νέα αποτυχημένη επανάσταση => έδωσε στην οθωμανική διοίκηση το πρόσχημα για ***κατάργηση*** της σύμβασης της Χαλέπας

***Η επανάσταση 1896-1897 και η Κρητική Πολιτεία:***

1896: επανάσταση στην Κρήτη => 1897: ελληνοτουρκικός πόλεμος, στον οποίο η Ελλάδα ηττήθηκε => Μετά από *παρέμβαση των Δυνάμεων*, ο ***σουλτάνος*** αναγνώρισε τη δημιουργία της ***αυτόνομης Κρητικής Πολιτείας*** με ***ύπατο αρμοστή*** (γενικό διοικητή) τον ***πρίγκιπα Γεώργιο*** και ***Υπουργό* *Δικαιοσύνης*** τον νέο πολιτικό ***Ελευθέριο Βενιζέλο***

1905: ***επανάσταση στο Θέρισο των Χανίων***:

* λόγω της ολιγωρίας του ύπατου αρμοστή στο ζήτημα της ένωσης με την Ελλάδα
* με επικεφαλής τους *Ελευθέριο Βενιζέλο, Κωνσταντίνο Φούμη και Κωνσταντίνο Μάνο,* οι οποίοι ***κήρυξαν την ένωση της Κρήτης με την Ελλάδα***
* *Αλέξανδρος Ζαϊμης* αντικατέστησε το Γεώργιο στο αξίωμα του *Ύπατου Αρμοστή*

Η *άμεση ανάμειξη των Δυνάμεων*, που επιθυμούσαν τη διατήρηση των ισορροπιών στην περιοχή, *απέτρεψε την ένωση*

Η οριστική διευθέτηση του ***κρητικού ζητήματος*** έμελλε να γίνει αργότερα **(1913)** με τον ***Ελευθέριο Βενιζέλο*** *πρωθυπουργό της Ελλάδας*